Kan mit barn fremleje et eller flere værelser?
Dit barn har i sin egenskab af lejer mulighed for at fremleje et eller flere værelser i lejemålet. Det anbefales på det kraftigste, at der udarbejdes en indbyrdes fremlejekontrakt mellem barn og bofælle, så det juridiske er på plads. Barnet kan modtage betaling fra fremlejetager på indtil 2/3 af den leje, som barnet selv betaler. Forbrug er medregnet i brøken. Hvis barnet fremlejer et eller flere værelser i boligen, kan det have betydning for boligstøtten. Se hertil spørgsmål og svar vedr. boligstøtte.